KOMISSION PÄÄTÖS,
tehty 25 päivänä kesäkuuta 1997,
klassiseen sikaruttoon liittyvistä suojatoimenpiteistä T Osekin tasavallassa (ETA:n kannalta merkityksellinen teksti) (97/408/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 18 artiklan 1 kohdan,
ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (3), sellaisena kuin se on viimeksi muutettuna direktiivillä 96/43/EY, ja erityisesti sen 19 artiklan 1 kohdan,
sekä katsoo, että
Kromerizin alueella T Osekin tasavallassa on todettu klassista sikaruttoa kesyissä sioissa,
T Osekin tasavalta ilmoitti Euroopan komissiolle tautitilanteesta ja toimenpiteistä, joita on toteutettu taudin hävittämiseksi kesyistä sioista,
toimenpiteisiin sisältyy tartunnan saaneen karjan ja sen kanssa tekemisiin joutuneiden karjojen terveyssyistä tapahtuvia teurastuksia (kannan vähentäminen) ja sikojen siirtojen valvonnan aloittaminen,
elävien sikojen kaupan vuoksi nämä tautipesäkkeet voivat muodostaa uhan yhteisön karjalle,
tämän vuoksi on tarpeen kieltää elävien sikojen, sianlihan, sianlihavalmisteiden, siansukuisten eläinten siemennesteen, alkioiden ja munasolujen tuonti tietyiltä T Osekin tasavallan alueilta, kunnes tilanne on selkiytynyt,
toimenpiteiden oletetaan olevan väliaikaisia,
tautitilanteen kehityksen perusteella voi olla tarpeen muuttaa tai kumota asianomaiset eläinten terveystodistukset, jotka on vahvistettu eläinten terveyttä koskevista vaatimuksista ja eläinlääkärintodistuksista naudan- ja siansukuisten kotieläinten tuonnissa T Osekin tasavallasta tehdyssä komission päätöksessä 96/186/EY (4) ja eläinten terveyttä koskevista vaatimuksista ja eläinlääkärintodistuksista T Osekin tasavallasta tulevan tuoreen lihan tuonnin osalta 20 päivänä joulukuuta 1994 tehdyssä komission päätöksessä 94/845/EY (5), sellaisena kuin se on viimeksi muutettuna päätöksellä 96/131/EY (6), ja
tässä asetuksessa säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Jäsenvaltioiden on kiellettävä elävien sikojen, sianlihan, sianlihavalmisteiden, siansukuisten eläinten siemennesteen, alkioiden ja munasolujen tuonti tämän päätöksen liitteessä luetelluilta T Osekin tasavallan alueilta.
2 artikla
Jäsenvaltioiden on varmistettava, että T Osekin tasavallasta lähetettävät asianomaiset eläinlääkärintodistukset sisältävät seuraavan maininnan:
"klassiseen sikaruttoon liittyvistä suojatoimenpiteistä T Osekin tasavallassa 25 päivänä kesäkuuta 1997 tehdyn komission päätöksen 97/408/EY mukaisia eläimiä".
3 artikla
Jäsenvaltioiden on muutettava T Osekin tasavallan osalta soveltamansa toimenpiteet tämän päätöksen mukaisiksi. Niiden on ilmoitettava tästä komissiolle.
4 artikla
Tämä päätös on osoitettu kaikille jäsenvaltioille.
Tehty Brysselissä 25 päivänä kesäkuuta 1997.